Vermeende bendebaas glo in hospitaal geteiken | Maroela Media
Sers. Noloyiso Rwexana, woordvoerder van die Wes-Kaapse polisie, wou slegs bevestig dat een man in hegtenis geneem is in verband met 'n voorval wat by dié hospitaal afgespeel het.
Rwexana sê die man is glo in hegtenis geneem in verband met 'n gesteelde voertuig en sal in die Bellville-landdroshof verskyn sodra hy aangekla word. Die voertuig in die man se besit, waarmee hy glo na die hospitaal gery het, was gesteel. 'n Verdere aanklag is nog nie gemaak nie.
Volgens talle mediaberigte het 'n man, wat hom glo as 'n vrouedokter vermom het, toegang tot die saal probeer verkry waar Jerome "Donkie" Booysen, vermeende leier van die 26-bende en Sexy Boys, behandel word.
Dit volg nadat Booysen Woensdagoggend in 'n skietery, wat glo bendeverwant is, gewond is en steeds in dié hospitaal behandel word. Brig. Vishnu Naidoo, woordvoerder van die polisie, het vroeër vandeesweek bevestig dat 'n omstander ook in dié voorval raakgeskiet en na die hospitaal gehaas is.
'n Geveg het glo ook buite die hospitaal waar 'n groep gewapende mans saamgedrom het, ontstaan. Dit is nie seker of dié geveg met die skietery by die Kaapstad-lughawe verbind kan word nie.
Die polisie wou nie bevestig dat Booysen in die hospitaal geteiken is nie. Sekuriteit is glo wel by die hospitaal opgeskerp en geen pasiënte is na wat berig word in gevaar nie.
LOL… skerp Deon, dit is lekker om somtyds kliphard te lag vir 'n kommentaar :-)
Dit is die DA se gewapende vleuel
'n Man is in hegtenis geneem vir voertuigdiefstal nadat hy homself soos 'n dokter vermom het en toegang tot "Donkie" se saal probeer kry het?? Iets is nie pluis nie!
Wat maak 'n bendebaas by die lughawe? Waarom is hy nie onder arres nie? Moet ons landsburgers SELF hierdie kriminele arresteer? Is ons polisie net daar vir "window dressing"?
Klink vir my donkie is in die moeilikheid pleks gaan sit hy sy bende bedrywighede voort in Nigerië of Somalië